સુરત, 13 નવેમ્બરઃ શહેરના વરાછા સ્થિત પુણા વિસ્તારમાં લગ્નની લાલચ આપીને છેતરતી એક ટોળકીનો ભાંડો ફૂટ્યો છે, જેને લઇને મોટી સંખ્યામાં લોકો એકઠા થઇ ગયા હતા. આ ટોળકી દ્વારા કુંવારા પટેલ યુવકોને નિશાન બનાવવામાં આવી રહ્યાં હતા અને તેમની સાથે ઠગાઇ કરતી હતી. જેનો તાજો કિસ્સો આ વિસ્તારના પ્રમુખ પાર્ક સોસાયટીમાં બન્યો હતો. અન્ય યુવક સાથે સગાઇ કરનાર યુવતી ફરી અન્ય એક યુવક સાથે સગાઇ કરવા જઇ રહી હતી, પરંતુ તે યુવકને જાણ થઇ જતા આ ભાંડો ફૂટ્યો હતો અને તે અંગે પોલીસને જાણ કરવામાં આવી હતી.